สอบถามคุณค่ะ ทานยาคุมมา21วันเเล้ว วันที่22ไปทานผิดไปทานเม็ดแป้งของวันที่ 28ไป วันที่ 23ไปทานตามเดิมได้มั้ยคะ ไปจนถึงเม็ดแป้งเม็ดที่ 3
สวัสดีค่ะ หากเป็นยาคุมกำเนิดชนิด 28 เม็ด โดยเป็นเม็ดที่เป็นฮอร์โมน 21 เม็ด และเป็นเม็ดแป้ง 7 เม็ด เมื่อทานยาที่เป็นเม็ดฮอร์โมนครบ 21 เม็ดแล้ว ก็จะเหลือที่เป็นเม็ดแป้งอีก 7 เม็ด ซึ่งการจะทานเม็ดใดก่อนหลังนั้น ไม่ได้มีผลอะไรต่อประสิทธิภาพของยาคุมค่ะ เพราะเป็นเม็ดยาที่ไม่มีฮอร์โมนอยู่ ดังนั้น การที่นำเม็ดที่ 28 มาทาน แทนที่จะทานเม็ดที่ 22 จึงไม่ได้มีผลอะไรค่ะ หลังจากนี้ไป จะทานเม็ดใดก่อนก็ได้ เพียงแต่ให้ครบ 7 วัน (หรืออาจเลือกไม่ทานก็ได้ แต่ต้องนับให้ครบ 7 วันจากเม็ดที่ 21 ) แล้วจึงเริ่มทานยาคุมแผงใหม่ต่อไป การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะทั้งนี้ เมื่อทานยาเม็ดแป้งไปได้ 2-4 วัน ก็ควรที่จะมีประจำเดือนมาด้วย หากทานครบ 7 วัน แล้วยังไม่มีประจำเดือนมา ก็ควรตรวจหาการตั้งครรภ์ดูด้วยค่ะ